બોલનાર નયનાબહેન સામે સહાનુભૂતિથી જોઈ રહ્યાં દેવયાનીબહેન. માયાબહેનના કરુણ અંજામે દેવયાનીબહેનનું ચિત્ત વધુ ડહોYયું હતું. તેમના પરિવારજનોનો પરિચય નહોતો, પણ એકાદ વાર અમર-આકૃતિ-અંશને મંદિરના જ ચોગાનમાં માયાબેહન મળેલાં ત્યારે બોલી ગયેલાં : મારો મોટો પૌત્ર સૌમ્ય તમારા અંશ જેવો જ સોહામણો છે... દાદીના પોરસનો જવાબ પૌત્રે વખોડવાયોગ્ય પરાક્રમથી વાYયો! પોલીસ-સ્ટેશને પહોંચી એની કબૂલાત પણ કરી લીધી. પોતાના કૃત્યનો તેને સહેજે પસ્તાવો નહીં હોય? બિચારા તેના પિતાની તો શી દશા થઈ હશે - એક તરફ મા અને બીજી બાજુ દીકરો! લોહીના સંબંધમાં લાગણીની આ તે કેવી કસોટી! પિતાની વેદના પુત્રને પલ્લે પડી હશે ખરી? મૃતકનો શોક હૈયે ધરબી જીવતાને ફાંસીથી બચાવવાના પિતાનાં વલખાંને લોકો ભલે ધૃતરાષ્ટ્રના અંધપુત્રપ્રેમ જેવો ગણે, મને તો એમાં માનવજીવનની કરુણતાનાં જ દર્શન થાય છે... ન કરે નારાયણ અને મારા અંશના હાથે આવું કશું થયું તો હું તો મરતાં-મરતાંય કહેતી જાઉં કે મારા પોતરાને માફ કરજો...